ზბიგნევ ბჟეზინსკი

**ზბიგნიევ კაზიმიერზ ბჟეზინსკი** (; დ. 28 მარტი, 1928, ვარშავა — გ. 26 მაისი, 2017, ფოლს-ჩერჩი, ვირჯინია), ასევე **ზბიგი** () — პოლონელ-ამერიკელი დიპლომატი და პოლიტოლოგი,  სოციოლოგი და სახელმწიფო მოღვაწე.  დიდი ხნის განმავლობაში ამერიკის საგარეო პოლიტიკის ერთ-ერთი წამყვანი იდეოლოგი იყო. ის მსახურობდა პრეზიდენტ ლინდონ ბ. ჯონსონის მრჩევლად 1966-1968 წლებში და იყო პრეზიდენტი ჯიმი კარტერის მრჩეველი ეროვნული უსაფრთხოების საკითხებში 1977 წლიდან 1981 წლამდე. როგორც მეცნიერი, ბჟეზინსკი მიეკუთვნებოდა საერთაშორისო ურთიერთობების რეალისტურ სკოლას, რომელიც დგას ჰალფორდ მაკინდერისა და ნიკოლას ჯ. სპიკმანის გეოპოლიტიკურ ტრადიციაში, თუმცა ამავე დროს მის მსოფლმხედველობაში მნიშვნელოვანია ლიბერალური იდეალიზმის ელემენტები.  ბჟეზინსკი იყო სამმხრივი კომისიის მთავარი ორგანიზატორი. 

მისი თანამდებობაზე ყოფნის პერიოდში მთავარი საგარეო პოლიტიკური მოვლენები იყო ჩინეთის სახალხო რესპუბლიკასთან ურთიერთობის ნორმალიზებას (და ტაივანთან ურთიერთობების მინელება ); საბჭოთა კავშირთან მეორე სტრატეგიული იარაღის შეზღუდვის ხელშეკრულების (SALT II) ხელმოწერა; ეგვიპტესა და ისრაელს შორის კემპ-დევიდის შეთანხმებაში შუამავლობა; აშშ-სადმი მეგობარული მოჰამად რეზა ფეჰლავის დამხობა და ირანის რევოლუციის დაწყება; შეერთებული შტატების მიერ აღმოსავლეთ ევროპაში დისიდენტების მხარდაჭერა და ადამიანის უფლებების დაცვის ხელშეწყობა საბჭოთა კავშირის გავლენის შემცირების მიზნით;ავღანელი მოჯაჰედების მხარდაჭერა საბჭოთა კავშირის მიერ მხარდაჭერილი ავღანეთის დემოკრატიული რესპუბლიკისა და, საბოლოოდ, საბჭოთა საოკუპაციო ჯარების წინააღმდეგ საბჭოთა-ავღანეთის ომის დროს  და ტორიიოს-კარტერის ხელშეკრულებების ხელმოწერა, რომლითაც 1999 წლის ამერიკის შეერთებულმა შტატებმა დათმო კონტროლი პანამის არხზე .

ბჟეზინსკის პირადი შეხედულებები ხასიათდებოდა „პროგრესული“, „საერთაშორისო“, პოლიტიკურად ლიბერალური და „უაღრესად ანტიკომუნისტური“ პოზიციებით.

ბჟეზინსკი იყო ამერიკის საგარეო პოლიტიკის რობერტ ე. ოსგუდის სახელობის პროფესორი  ჯონ ჰოპკინსის უნივერსიტეტის საერთაშორისო კვლევების სკოლაში , სტრატეგიული და საერთაშორისო კვლევების ცენტრის მკვლევარი და სხვადასხვა ორგანიზაციების საბჭოების წევრი. მას ხშირად იწვევდნენ ექსპერტად PBS-ის გადაცემაში *The NewsHour ჯიმ ლერერთან ერთად*, ABC News-ის გადაცემაში *ამ კვირაში კრისტიან ამანპურთან ერთად* და MSNBC- ის *Morning Joe-* ში, სადაც მისი ქალიშვილი, მიკა ბჟეზინსკი არის წამყვანი. ის იყო პრაღის პროცესის მხარდამჭერი. მისი უფროსი ვაჟი, იანი, საგარეო პოლიტიკის ექსპერტია, ხოლო მისი უმცროსი ვაჟი, მარკი, არის შეერთებული შტატების ამჟამინდელი ელჩი პოლონეთში და მანამდე მსახურობდა შეერთებული შტატების ელჩად შვედეთში 2011 წლიდან 2015 წლამდე.

## ბიოგრაფია 
[AliMedalOfFreedom|220პქ|მინიატიურა|მარცხნივ|[თავისუფლების საპრეზიდენტო მედალი (ერთ-ერთი ნიმუში)]]
ოფიციალური ბიოგრაფიის თანახმად, დაიბადა ვარშავაში პოლონელი წარჩინებული არისტოკრატი დიპლომატის ოჯახში. მეორე ვერსიის თანახმად, ის დაიბადა პოლონეთის საკონსულოში, ქალაქ ხარკოვში, ოლმინსკის ქუჩაზე, სადაც მისი მშობლები მუშაობდნენ.  1938 წლიდან ის ცხოვრობს კანადაში, 50-იან წლებში გახდა აშშ-ის მოქალაქე და ხელი მიჰყო აკადემიურ საქმიანობას. მან დაამთავრა მაკგილის უნივერსიტეტის მაგისტრის ხარისხით, ჰარვარდის უნივერსიტეტში პოლიტიკურ მეცნიერებათა დოქტორის ხარისხით 1953 წელს. სადოქტორო დისერტაცია დაიცვა თემაზეː „ტოტალიტარული სისტემის ფორმირება საბჭოთა კავშირში“. მოღვაწეობდა ჰარვარდში, 1961 წლიდან გადავიდა კოლუმბიის უნივერსიტეტში, სადაც სათავეში ჩაუდგა კომუნიზმის საკითხების შემსწავლელ ახალ ინსტიტუტს (Institute on Communist Affairs).

60–იანი წლების შუა ხანებში ის დაინიშნა დაგეგმარების საბჭოს წევრად სახელმწიფო დეპარტამენტში. პირველი წინადადებით, მან შემოგვთავაზა ტოტალიტარიზმის კონცეფციის თვალსაზრისით ახსნა იმ ყველაფრის, რაც სოციალისტურ ქვეყნებში ხდებოდა. ის არის ანტიკომუნიზმის გლობალური სტრატეგიის, აგრეთვე, ტექნოტრონული ეპოქის და ახალი ტიპის აშშ–ს ჰეგემონიის კონცეფციის თეორიების ავტორი. 60–ან წლებში ის იყო მრჩეველი ამერიკის პრეზიდენტების — კენედის და ჯონსონის ადმინისტრაციებში. საბჭოთა კავშირთან ურთიერთობაში ეკავა ურყევი ხაზი.  ჯონსონის პრეზიდენტობის დასასრულს ბჟეზინსკი წარმოადგენდა ვიცე-პრეზიდენტი ჰამფრის და მისი საპრეზიდენტო კამპანიის ვადაში მრჩეველს საგარეო პოლიტიკის საკითხებში. ბჟეზინსკი იყო  ნიქსონ — კისინჯერის თანმიმდევრული პოლიტიკის კრიტიკოსი.

1977—1981 ბზეჟინსკი იკავებდა ეროვნული უსაფრთხოების მრჩევლის თანამდებობას კარტერის ადმინისტრაციაში. იყო ცენტრალური სადაზვერვო სააგენტოს საიდუმლო პროგრამების აქტიური მხარდამჭერი საბჭოთა კავშირის ძვირადღირებულ სამხედრო კონფლიქტებში ჩასართავად, რის შესახებაც წერდა კარტერი ავღანეთის ომის დაწყების შემდეგː „ჩვენ ახლა გვაქვს შესაძლებლობა, მივცეთ საბჭოთა კავშირს საკუთარი ვიეტნამის ომი“.

პრეზიდენტ კლინტონის მოღვაწეობის პერიოდში ბზეჟინსკი გახდა „ნატოს“ აღმოსავლეთით გაფართოების კონცეფციის ავტორი.
 
დღეისათვის ის წარმოადგენს ამერიკის სტრატეგიული და საერთაშორისო კვლევების ცენტრის კონსულტანტს () და ვაშინგტონში ჯონ ჰოპკინზის უნივერსიტეტთან არსებულ წარმატებული საერთაშორისო კვლევების პოლ ნიცის სკოლაში ამერიკის საგარეო პოლიტიკის პროფესორს (), დემოკრატიის ეროვნული მხარდაჭერის დირექტორთა საბჭოს წევრს (), ორგანიზაცია „Freedom House“ წევრს, სამმხრივი კომისიის წევრს (), ჰუმანიტარულ და ბუნებრივ მეცნიერებათა ამერიკის აკადემიის წევრს () და ამერიკული კომიტეტის „მშვიდობისათვის ჩეჩნეთში“ თანათავმჯდომარეს.

## საბჭოთა კავშირთან და რუსეთთან დამოკიდებულება 
ბჟეზინსკი აშშ–ს თვლის მსოფლიო ჰეგემონად და უახლოესი 20–25 წლის მანძილზე გამორიცხავს რომელიმე სახელმწიფოს მსგავს მდგომარეობაში აღმოჩენას. ის საბჭოთა კავშირს და მის სამართალმემკვიდრე რუსეთს განიხილავს, როგორც დამარცხებულ მოწინააღმდეგეს გერმანიასა და იაპონიასთან ერთად მეორე მსოფლიო ომის შემდგომ.

ზბიგნევ ბჟეზინსკიმ დაგმო იჩქერიის პრეზიდენტის ასლან მასხადოვის მკვლელობა რუსეთის სპეცსამსახურების მიერ.

ბჟეზინსკი დღემდე კონსულტაციას უწევს ამერიკელ პოლიტიკოსებს საგარეო პოლიტიკის საკითხებში. რუსეთში მიაჩნიათ, რომ მისი შეხედულებები ჯერ კიდევ სერიოზულ გავლენას ახდენს აშშ–ს საგარეო–პოლიტიკურ კურსზე.
## გარდაცვალება 
ზბიგნევ ბჟეზინსკი 89 წლის ასაკში გარდაიცვალა 2017 წლის 26 მაისს, ფოლს-ჩერჩში მდებარე საავადმყოფოში Inova Fairfax Hospital.
## ჯილდოები 
* თავისუფლების საპრეზიდენტო მედალი ამერიკულ–ჩინური ურთიერთობების მოწესრიგებაში, ადამიანის უფლებების პოლიტიკაში და ამერიკის ეროვნულ უსაფრთხოებაში შეტანილი წვლილისათვის.
* თეთრი არწივის ორდენი პოლონეთის რესპუბლიკისგან მისი დამოუკიდებლობის აღდგენაში შეტანილი წვლილისათვის  
* თავად იაროსლავ ბრძენის III ხარისხის ორდენი (უკრაინა) 
* დიდი ოფიცრის სამი ვარსკვლავის ორდენი (ლატვია, 15 მარტი 2007 წელი)
 
## რესურსები ინტერნეტში 
* ზბიგნევ ბზეჟინსკი. „დიდი საჭადრაკო დაფა — ამერიკის სახელმწიფო და მისი გეოსტრატეგიული იმპერატივები“
* ბზეჟინსკის შრომები 
* ზბიგნევ ბზეჟინსკი. მონაცემთა ბაზა
* ზბიგნევ ბჟეზინსკი. შრომა. 

## სქოლიო 
კატეგორია:პოლონელი პოლიტოლოგები
კატეგორია:ამერიკელი პოლიტოლოგები
კატეგორია:დაბადებული 1928
კატეგორია: გეოპოლიტიკოსები
კატეგორია:გარდაცვლილი 2017
კატეგორია:დაბადებული 28 მარტი
კატეგორია:გარდაცვლილი 26 მაისი
კატეგორია:XX საუკუნის ამერიკელი პოლიტიკოსები
კატეგორია:ვარშავაში დაბადებულები